**Likumprojekta "Grozījumi likumā par valsts un pašvaldību kapitāla daļām un kapitālsabiedrībām" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabinets 2013.gada 17.decembrī izskatīja informatīvo ziņojumu par vienotās attīstības finanšu institūcijas izveidi un atbalstīja, ka vienotā attīstības finanšu institūcija tiek veidota kā holdinga sabiedrība, apvienojot valsts akciju sabiedrību „Latvijas Hipotēku un zemes banka” (kopš 2014.gada 1.janvāra valsts akciju sabiedrība „Attīstības finanšu institūcija „Altum””), sabiedrību ar ierobežotu atbildību „Latvijas Garantiju aģentūra”, valsts akciju sabiedrību „Lauku attīstības fonds” un dibinot jaunu holdinga sabiedrību. Lai nodrošinātu vienotās attīstības finanšu institūcijas darbību kā holdingam, akciju sabiedrībai „Attīstības finanšu institūcija” kā holdinga vadošajai sabiedrībai atbilstoši Ministru kabineta 2013.gada 17.decembra lēmumam (Ministru kabineta 2013.gada 17.decembra protokols Nr.67, 141.§.) iegūstot izšķirošo ietekmi valsts akciju sabiedrībā „Lauku attīstības fonds”, valsts akciju sabiedrībā „Latvijas attīstības finanšu institūcija „Altum”” un sabiedrībā ar ierobežotu atbildību „Latvijas Garantiju aģentūra”, Tieslietu ministrijas viedoklis par izšķirošās ietekmes iegūšanu kapitālsabiedrību kapitāla daļu mantiskā ieguldījuma veidā ir, ka nepieciešams pilnveidot regulējumu valsts un pašvaldību kapitālsabiedrību pārvaldes jomā. Līdzīgu viedokli ir paudis Saeimas Juridiskais birojs, norādot, ka publisko personu kontrolētu valsts kapitālsabiedrību kapitāla daļu ieguldīšanas jomu ir plānots pilnveidot ar regulējumu, kurā ir noteikta kārtība publiskas personas kapitāla daļu ieguldīšanai. Tādēļ, lai nodrošinātu vienotās attīstības finanšu institūcijas darbību kā holdingam, akciju sabiedrībai „Attīstības finanšu institūcija” kā holdinga vadošajai sabiedrībai iegūstot izšķirošo ietekmi valsts akciju sabiedrībā „Lauku attīstības fonds”, valsts akciju sabiedrībā „Latvijas attīstības finanšu institūcija „Altum”” un sabiedrībā ar ierobežotu atbildību „Latvijas Garantiju aģentūra”, ir nepieciešams pilnveidot likuma „Par valsts un pašvaldību kapitāla daļām un kapitālsabiedrībām” regulējumu, paredzot kārtību mantiskā ieguldījuma veikšanai.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Pašreizējā situācijā valsts kapitālsabiedrību normatīvajā regulējumā nav imperatīvi noteiktas normas, viennozīmīgi atļaujot veikt mantisko ieguldījumu akciju sabiedrības „Attīstības finanšu institūcija” kapitālā izšķirošās ietekmes iegūšanai valsts akciju sabiedrībā „Latvijas attīstības finanšu institūcija „Altum””, sabiedrībā ar ierobežotu atbildību „Latvijas Garantiju aģentūra” un valsts akciju sabiedrībā „Lauku attīstības fonds”. Normatīvā regulējuma grozījumi paredz papildināt likuma „Par valsts un pašvaldību kapitāla daļām un kapitālsabiedrībām” normatīvo regulējumu, nosakot, ka valsts kapitālsabiedrības (kapitālsabiedrības, kurās 100% kapitāla daļu vai akciju pieder valstij) var ieguldīt kapitāla daļas citas valsts kapitālsabiedrības kapitālā. Esošā normatīvā regulējuma grozījumi ļaus izpildīt Ministru kabineta doto uzdevumu Ministru kabineta 2013.gada 17.decembra lēmumam (Ministru kabineta 2013.gada 17.decembra protokols Nr. 67, 141.§, 8.punkts)- izveidot koncernu, nododot valsts akciju sabiedrības „Latvijas attīstības finanšu institūcija „Altum””, sabiedrības ar ierobežotu atbildību „Latvijas Garantiju aģentūra” un valsts akciju sabiedrības „Lauku attīstības fonds” akcijas un kapitāla daļas koncerna vadošajai sabiedrībai- akciju sabiedrībai „Attīstības finanšu institūcija”.Valsts kapitālsabiedrības kapitāla daļu atsavināšanai un tai sekojošai ieguldīšanai citas valsts kapitālsabiedrības pamatkapitālā Ministru kabinets pieņemtu normatīvo regulējumu, kurā noteikts pienākums atsavināt valsts kapitālsabiedrības kapitāla daļas un nodrošināt atsavināšanai sekojošu ieguldīšanu citas valsts kapitālsabiedrības pamatkapitālā. Šāds regulējums paredz to, ka attiecīgajai ministrijai, kas nodrošina valsts kapitālsabiedrības kapitāla daļu turētāja pienākumu izpildi valsts vārdā, vispirms būtu jāveic kapitālsabiedrības kapitāla daļu atsavināšana, nododot kapitāla daļas citai valsts kapitālsabiedrībai. Tās kapitālsabiedrības, kas ir citas valsts kapitālsabiedrības kapitāla daļas iegūstošā kapitālsabiedrība, kapitāla daļu turētāja pārstāvim izpildot Ministru kabineta noteikto, jāpieņem lēmums par valsts kapitālsabiedrības pamatkapitāla palielināšanu, pamatkapitāla palielināšanu nodrošinot ar iegūtajām kapitāla daļām.  |
| 3. | Projekta izstrādē iesaistītās institūcijas | Nav.  |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrības, kurās valstij pieder 100% kapitāla daļu vai akciju, tajā skaitā akciju sabiedrība „Attīstības finanšu institūcija” kā valsts kapitālsabiedrību kapitāla daļas iegūstošā kapitālsabiedrība, valsts akciju sabiedrība „Latvijas attīstības finanšu institūcija „Altum””, sabiedrība ar ierobežotu atbildību „Latvijas Garantiju aģentūra” un valsts akciju sabiedrība „Lauku attīstības fonds” kā kapitālsabiedrības, kuru akcijas un kapitāla daļas ir plānots nodot akciju sabiedrībai „Attīstības finanšu institūcija”. |
| 2. | Tiesiskā regulējuma ietekme uz tautsaimniecību un administratīvo slogu | Grozījumi esošajā normatīvajā regulējumā nodrošinās pozitīvu ietekmi uz tautsaimniecību un mazinās administratīvo slogu, jo ir paredzēts optimizēt to esošo atbalsta sniegšanas institūciju struktūru, kuras īsteno valsts atbalsta un attīstības programmas finanšu instrumentu veidā. Sakarā ar to, ka valsts kapitālsabiedrības (kapitālsabiedrības, kurās valstij pieder 100% kapitāla daļu vai akciju) saskaņā ar institūciju sektoru klasifikāciju atbilstoši Eiropas nacionālo un reģionālo kontu klasifikācijas sistēmai ESA 95 darbojas publiskajā sektorā, valstij piederošu kapitāla daļu atsavināšana ar tai sekojošu kapitāla daļu ieguldīšanu citas valsts kapitālsabiedrības pamatkapitāla neietekmēs kopējo valsts saistību apmēru.  |
| 3. | Administratīvo izmaksu monetārs novērtējums | Grozījumi esošajā normatīvajā regulējumā neparedz papildu administratīvās izmaksas un neradīs papildu slogu valsts budžetam. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Lai nodrošinātu grozījumu esošajā normatīvajā regulējumā īstenošanu, papildus likumprojektam "Grozījumi likumā par valsts un pašvaldību kapitālsabiedrībām" būs nepieciešams pieņemt Ministru kabineta līmeņa normatīvo aktu, kas paredz izbeigt valsts izšķirošo ietekmi valsts akciju sabiedrībā „Lauku attīstības fonds”, valsts akciju sabiedrībā „Latvijas attīstības finanšu institūcija „Altum””, sabiedrībā ar ierobežotu atbildību „Latvijas Garantiju aģentūra”, kā arī nosakot, ka iepriekš minētajās valsts kapitālsabiedrībās izšķirošo ietekmi iegūst akciju sabiedrība „Attīstības finanšu institūcija” |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Finanšu ministrija, Ekonomikas ministrija, Zemkopības ministrija, akciju sabiedrība „Attīstības finanšu institūcija”, valsts akciju sabiedrība „Latvijas attīstības finanšu institūcija „Altum”’”, valsts akciju sabiedrība „Lauku attīstības fonds”, sabiedrība ar ierobežotu atbildību „Latvijas Garantiju aģentūra”.  |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Īstenojot grozījumus esošajā normatīvajā regulējumā, kā arī pēc Ministru kabineta līmeņa normatīvā regulējuma pieņemšanas, paredzot izbeigt valsts izšķirošo ietekmi valsts akciju sabiedrībā „Lauku attīstības fonds”, valsts akciju sabiedrībā „Latvijas attīstības finanšu institūcija „Altum””, sabiedrībā ar ierobežotu atbildību „Latvijas Garantiju aģentūra”, kā arī nosakot, ka iepriekš minētajās valsts kapitālsabiedrībās izšķirošo ietekmi iegūst akciju sabiedrība „Attīstības finanšu institūcija”, tiks optimizēta esošā finanšu instrumentu valsts atbalsta un attīstības programmu ieviešanas institucionālā sistēma. |
| 3. | Cita informācija | Nav. |

Finanšu ministrs A.Vilks

16.01.2014. 17.00

1075

D. Buse

67095535, Dina.Buse@fm.gov.lv